Gempa bumi Lushan 2013

Gempa bumi Lushan atau Gempa bumi Ya'an berlaku pada pukul 8.02 pagi waktu Beijing (00:02 UTC) pada 20 April 2013. Pusat gempa terletak di Daerah Lushan, Ya'an, Sichuan, iaitu kira-kira  dari Chengdu di sepanjang Sesar Longmenshan di wilayah yang sama yang pernah teruk dilanda oleh gempa bumi Sichuan 2008. Magnitud gempa bumi ditentukan pada Ms 7.0 oleh Pusat Data Gempa Bumi China, Ms 7.0 oleh Akademi Sains Rusia, Mw 7.0 oleh Geoscience Australia, Mw 6.6 oleh Pemantauan Geologi Amerika Syarikat (USGS), Mw 6.6 oleh Sistem Amaran Eropah (EMSC) dan Mj 6.9 oleh Agensi Meteorologi Jepun (JMA). 1,815 kali gegaran susulan telah dicatatkan setakat 00:00 (UTC+8h, 22 April).

Kesan
Gempa bumi ini telah menyebabkan 196 orang maut, 24 hilang, tidak kurang 11,826 cedera termasuk lebih 968 orang yang cedera parah setakat pukul 5:00 petang (UTC+8h, 20 April). Menurut sidang akhbar oleh pihak pemerintah wilayah Sichuan pada 21 April, adalah dilaporkan bahawa gempa bumi tersebut telah menyebabkan 186 orang maut, 21 hilang, 11248 cedera termasuk 852 cedera parah setakat 2:00 PM (UTC+8h, 21 April); inilah laporan rasmi terkini setakat ini. Beberapa buah bandar mengalami kerosakan teruk, termasuk juga sebilangan besar bangunan lama yang runtuh di Lushan. Bekalan elektrik terputus, dan talian elektrik di daerah-daerah Baoxing, Lushan, dan Tianquan turut bercerai-berai. Telekomunikasi terganggu di sebahagian Ya'an. Bahagian Chengdu–Ya'an dan Ya'an–Xichang di Lebuh Raya Beijing–Kunming G5 hanya dibuka untuk kenderaan penyelamat dan tertutup untuk kenderaan lain. Bahagian Xiaojin () di Lebuhraya Wilayah Sichuan 210 di antara Baoshan () dan Lushan turut terputus. Sebuah empangan runtuhan yang besar muncul di Jinjixia () di Sungai Yuxi () di Lushan. Bagaimanapun, sekitar 60 ekor panda di Taman Simpanan Negara Wolong di Ya'an tidak terjejas oleh gempa bumi yang dahsyat itu.

Rujukan

Gempa bumi 2013
2013 di China
Lushan 2013
Sejarah Sichuan